b'\n_START_ARTICLE_\nChristian Ben\xc3\xadtez\n_START_PARAGRAPH_\nChristian Ben\xc3\xadtez (1. toukokuuta 1986 \xe2\x80\x93 29. hein\xc3\xa4kuuta 2013) oli ecuadorilainen jalkapalloilija, pelipaikaltaan hy\xc3\xb6kk\xc3\xa4\xc3\xa4j\xc3\xa4._NEWLINE_Ben\xc3\xadtez pelasi vuonna 2004 alkaneella ammattilaisurallaan ecuadorilaisseura El Nacionalissa (vuosina 2004\xe2\x80\x932007), meksikolaisseura Santos Lagunassa (vuosina 2007\xe2\x80\x932011), englantilaisseura Birmingham Cityss\xc3\xa4 (lainalla vuosina 2009\xe2\x80\x932010), meksikolaisseura Am\xc3\xa9ricassa (vuosina 2011\xe2\x80\x932013) ja qatarilaisseura El-Jaishissa (vuonna 2013). H\xc3\xa4n pelasi urallaan my\xc3\xb6s 58 maaottelua ja edusti Ecuadorin jalkapallomaajoukkuetta muun muassa Saksan MM-kilpailuissa 2006._NEWLINE_Ben\xc3\xadtez, lempinimelt\xc3\xa4\xc3\xa4n Chucho, oli ecuadorilaisen entisen jalkapalloilijan Ermen Ben\xc3\xadtezin poika.\n_START_SECTION_\nKuolema\n_START_PARAGRAPH_\nBen\xc3\xadtez meni sairaalaan kovien vatsakipujen takia. H\xc3\xa4n kuoli tuntia my\xc3\xb6hemmin syd\xc3\xa4men pys\xc3\xa4htymiseen 27-vuotiaana.'